CELEX: 52008PC0012
Language: mt
Date: 2008-01-23
Title: Proposta għal regolament tal-Kunsill li jemenda l-ambitu tal-miżuri ta' anti-dumping imposti bir-regolament tal-Kunsill (KE) Nru 130/2006 fuq l-importazzjonijiet ta’ l-aċidu tartariku li joriġinaw mir-Repubblika tal-Poplu taċ-Ċina

Avviż Legali Importanti

|

52008PC0012

Proposta għal regolament tal-Kunsill li jemenda l-ambitu tal-miżuri ta' anti-dumping imposti bir-regolament tal-Kunsill (KE) Nru 130/2006 fuq l-importazzjonijiet ta’ l-aċidu tartariku li joriġinaw mir-Repubblika tal-Poplu taċ-Ċina  /* KUMM/2008/0012 finali */  

	[pic] | KUMMISSJONI TAL-KOMUNITAJIET EWROPEJ |Brussel 23.1.2008KUMM(2008) 12 finaliProposta għalREGOLAMENT TAL-KUNSILLli jemenda l-ambitu tal-miżuri ta' anti-dumping imposti bir-Regolament tal-Kunsill (KE) Nru 130/2006 fuq l-importazzjonijiet ta’ l-aċidu tartariku li joriġinaw mir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONI1) KUNTEST TAL-PROPOSTA |Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet li huma oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċediment li jikkonċerna l-importazzjonijiet ta' aċidu tartariku li joriġinaw mir-Repubblika tal-Poplu taċ-Ċina. |Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 130/2006 li jimponi dazju anti-dumping definittiv fuq l-importazzjonijiet ta' l-aċidu tartariku li joriġinaw mir-Repubblika tal-Poplu taċ-Ċina. |Konsistenza ma’ politiki u għanijiet oħrajn ta’ l-Unjoni Mhux applikabbli. |2) KONSULTAZZJONI MA’ PARTIJIET INTERESSATI U STIMA TA’ L-IMPATT |Konsultazzjoni ma’ partijiet interessati |Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm ebda ħtieġa ta’ għarfien espert estern. |Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3) ELEMENTI ġURIDIċI TAL-PROPOSTA |Taqsira ta’ l-azzjoni proposta Fis-17 ta' Marzu 2007, il-Kummissjoni bdiet reviżjoni parzjali interim, li l-iskop tagħha huwa limitat għall-eżami ta' l-ambitu tal-prodott tal-miżuri ta' anti-dumping applikabbli għall-importazzjonijiet ta' l-aċidu tartariku li joriġinaw fir-Repubblika tal-Poplu taċ-Ċina. It-talba tressqet minn CU Chemie Uetikon GmbH, importatur mill-Ġermanja, li pprovda evidenza prima facie li turi li l-aċidu tartariku tat-tip 'D-(-)' (Aċidu tartariku 'D') ma għandux ikun suġġett għall-miżuri hawn fuq imsemmija. L-investigazzjoni wriet li l-aċidu tartariku 'D' u tipi oħra ta' aċidu tartariku għandhom karatteristiċi kimiċi u fiżiċi bażiċi sostanzjalment differenti u utenti aħħarin totalment differenti. B'mod partikolari, l-aċidu tartariku 'D' jintuża mill-industrija farmaċewtika bħala sustanza awżiljari fis-sinteżi kimika. Dawn l-applikazzjonijiet jeħtieġu l-proprjetajiet speċifiċi ta' l-aċidu tartariku 'D', li għalih ma hemm ebda interskambjalità ma' tipi oħra ta' aċidu tartariku. Barra minn hekk, il-prezz ta' l-aċidu tartariku 'D' huwa ħafna ogħla minn dak ta' tipi oħra ta' aċidu tartariku, li fil-prattika għandu suq limitat għall-applikazzjonijiet farmaċewtiċi hawn fuq imsemmija. Għalhekk qed jiġi propost li jkun emendat l-ambitu tal-prodott tal-miżuri ta' anti-dumping billi jiġi eskluż l-aċidu tartariku 'D'. L-istati Membri ġew ikkonsultati u appoġġjaw din il-proposta. Huwa propost li l-Kunsill jadotta l-proposta mehmuża għal Regolament li għandu jkun ippubblikat fil-Ġurnal Uffiċjali malajr kemm jista' jkun. |Bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin. |Il-forma ta’ azzjoni hi deskritta fir-Regolament imsemmi hawn fuq u ma tħalli ebda ambitu għal deċiżjoni nazzjonali. |L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jsir proporzjonali ma' l-għan tal-proposta mhix applikabbli. |Għażla ta' strumenti |L-istrumenti proposti: Regolament. |Mezzi oħra ma jkunux adattati għar-raġuni(jiet) li ġejja/in. Ir-Regolament bażiku msemmi hawn fuq ma jipprevedix għażliet alternattivi. |4) IMPLIKAZZJONI BAġITARJA |Il-proposta ma għandha ebda impatt fuq in-nefqa iżda għandha impatt finanzjarju fuq id-dħul, stmat għal € 15 543. |Proposta għalREGOLAMENT TAL-KUNSILLli jemenda l-ambitu tal-miżuri ta' anti-dumping imposti bir-Regolament tal-Kunsill (KE) Nru 130/2006 fuq l-importazzjonijiet ta’ l-aċidu tartariku li joriġinaw mir-Repubblika tal-Poplu taċ-ĊinaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b'mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv,Billi:1. MIŻURI FIS-SEĦĦ(1) Bir-Regolament (KE) Nru 130/2006[2] ('ir-Regolament oriġinali') il-Kunsill impona dazju anti-dumping definittiv fuq l-importazzjonijiet ta' l-aċidu tartariku li joriġinaw fir-Repubblika tal-Poplu taċ-Ċina. ('RPĊ')2. L-INVESTIGAZZJONI PREŻENTI2.1 Proċedura(2) Il-Kummissjoni rċiviet talba minn CU Chemie Uetikon GmbH (‘l-applikant’), importatur mill-Ġermanja, għal reviżjoni interim parzjali skond l-Artikolu 11(3) tar-Regolament bażiku. L-applikant allega li l-hekk imsejjaħ tip D-(-) huwa prodott distint minn tipi oħra ta' aċidu tartariku, minħabba l-istruttura molekolari speċifika tiegħu, li min-naħa tagħha tiddetermina l-karatteristiċi kimiċi speċifiċi li ma jinsabux f'tipi oħra tal-prodott ikkonċernat u għalhekk ma għandhomx ikunu soġġetti għall-miżuri msemmija hawn fuq.(3) Wara li ddeterminat, wara konsultazzjoni mal-Kumitat Konsultattiv, li kien hemm evidenza suffiċjenti biex jingħata bidu għal reviżjoni parzjali interim , il-Kummissjoni, fis-17 ta’ Marzu 2007, bdiet investigazzjoni[3] skond l-Artikolu 11(3) tar-Regolament bażiku. L-investigazzjoni kienet limitata fl-iskop għad-definizzjoni tal-prodott kopert mill-miżuri fis-seħħ.(4) Il-Kummissjoni uffiċjaliment avżat lill-importatur applikant, lill-awtoritajiet tal-pajjiż ta' esportazzjoni u lill-partijiet kollha magħrufa li huma kkonċernati, bil-ftuħ ta' din ir-reviżjoni. Il-kwestjonarji ntbagħtu lill-produtturi, importaturi, utenti u produtturi esportaturi tal-Komunità li kkooperaw fl-investigazzjoni li wasslet għall-miżuri preżenti. Il-partijiet interessati ngħataw l-opportunità li jikkomunikaw il-fehmiet tagħhom bil-miktub u li jitolbu seduta fil-limitu taż-żmien stipulat fl-avviż ta’ ftuħ.(5) Waslu żewġ tweġibiet għall-kwestjonarju u parti waħda ngħatat seduta.(6) Il-Kummissjoni fettxet u vverifikat l-informazzjoni kollha li qieset meħtieġa bl-għan li tevalwa jekk l-ambitu tal-miżuri għandux jiġi emendat u wettqet investigazzjonijiet fil-postijiet tal-kumpaniji li ġejjin:-  CU Chemie Uetikon GmbH, Lahr, il-Ġermanja-  Longchem Corporation, Hangzhou, iċ-Ċina(7) Il-perjodu ta' investigazzjoni ('PI') kopra l-perjodu mill-1 ta' Jannar 2006 sal-31 ta' Diċembru 2006.2.2 Prodott ikkonċernat(8) Il-prodott ikkonċernat, kif iddefinit fir-Regolament oriġinali, huwa l-aċidu tartariku li joriġina fir-Repubblika tal-Poplu taċ-Ċina, li fil-preżent huwa kklassifikabbli fi ħdan il-kodiċi NM 2918 12 00. Il-prodott ikkonċernat jintuża fl-inbid, fl-addittivi fix-xorb u l-ikel, bħala ritardant fil-ġibs u f'għadd ta' prodotti oħra. Jista' jinkiseb jew mill-prodotti sekondarji meta jsir l-inbid, kif inhu l-każ tal-produtturi kollha tal-Komunità, jew permezz ta' sinteżi kimika mill-komposti petrokimiċi, kif inhu l-każ tal-produtturi esportaturi kollha tar-RPĊ.2.3 Riżultati(9) L-aċidu tartariku hija molekola "kirali", jiġifieri teżisti f'konfigurazzjonijiet ġeometriċi differenti. It-tipi 'L-(+)' u 'D-(-)' (minn issa 'l quddiem aċidu tartariku 'L' u 'D' rispettivament), bil-molekoli tagħhom li huma immaġni tal-mera ta' xulxin, huma ta' rilevanza partikolari. Għal dawn it-tipi ta' aċidu tartariku ssir distinzjoni f'referenzi ta' l-industrija li huma aċċettati fil-wisa' bħas-Servizzi għall-Astratti Kimiċi ( Chemical Abstract Services 'CAS') jew l-Inventarju Ewropew tas-Sustanzi Kimiċi Attwalment fil-Kummerċ ( European Inventory of Existing Commercial Chemical Substances 'EINECS'). Dawn jistgħu jingħażlu minn xulxin malajr permezz ta' test li jkejjel ir-rotazzjoni tad-dawl polarizzat. Id-direzzjoni tar-rotazzjoni għall-aċidu tartariku 'L' hija pożittiva filwaqt li dik għall-aċidu tartariku 'D' hija negattiva.(10) L-investigazzjoni li wasslet għall-miżuri fis-seħħ ikkonċentrat fuq l-aċidu tartariku li jeżisti fin-natura, li huwa tat-tip 'L'. Instab li l-prodott immanifatturat u mibjugħ mill-produtturi Ċiniżi kellu l-istess karatteristiċi bażiċi bħall-prodott ta' l-industrija tal-Komunità, u kien f'kompetizzjoni ma' dan ta' l-aħħar għal biċċa kbira mill-applikazzjonijiet imsemmija hawn fuq.(11) L-aċidu tartariku 'D', min-naħa l-oħra, ma jinstabx fin-natura u jista' jinkiseb biss permezz ta' sinteżi kimika. Dan it-tip ta' aċidu tartariku mhux immanifatturat mill-industrija tal-Komunità u ma għandux l-għarfien ta' addittiv ta' l-ikel fil-Komunità. L-applikazzjonijiet magħrufa tiegħu huma fl-industrija farmaċewtika, fil-produzzjoni ta' ċerti sustanzi awżiljari li huma stess jiġu użati biex jipproduċu l-ingredjenti attivi tal-mediċini. Kemm l-aċidu tartariku 'L' kif ukoll 'D' jistgħu jintużaw f'dan it-tip ta' applikazzjonijiet farmaċewtiċi, skond il-karatteristiċi li jridu jinkisbu fil-prodott aħħari. Madankollu, it-tipi 'D' u 'L' ma jistgħux jissostitwixxu lil xulxin fi ħdan xi applikazzjoni waħda. Dawn il-konklużjonijiet kienu kkonfermati bil-fatt li l-applikant, kumpanija li tipproduċi sustanzi awżiljari għall-industrija farmaċewtika, xtrat u użat kemm l-aċidu tartariku 'L' kif ukoll 'D' fil-manifattura tal-prodotti tagħha, minflok ma użat tip wieħed biss (li jiswa anqas) ta' aċidu tartariku.(12) L-investigazzjoni wriet ukoll li l-prezz ta' l-aċidu tartariku 'D' huwa minn 4 sa 5 darbiet ogħla minn dak ta' tipi oħra ta' aċidu tartariku, u dan huwa riżultat ta' proċess ta' produzzjoni differenti użat fil-manifattura tiegħu. Il-prezz ogħla jillimita s-suq ta' l-aċidu tartariku 'D' għal applikazzjonijiet kif imsemmija hawn fuq, fejn tipi oħra orħos ta' aċidu tartariku ma jistgħux jintużaw. Bħala riżultat ta' dawn id-differenzi fl-applikazzjoni u l-ispejjeż, id-daqs tas-suq għall-aċidu tartariku 'D' huwa stmat li huwa anqas minn 1 % tas-suq ġenerali ta' l-aċidu tartariku.(13) Fil-qosor, l-investigazzjoni wriet li l-aċidu tartariku 'D' għandu sostanzjalment karatteristiċi fiżiċi u kimiċi differenti minn dawk ta' l-aċidu tartariku 'L' li huwa prodott mill-industrija tal-Komunità, u dan ifisser li ż-żewġ tipi mhumiex interskambjabbli u ma jikkompetux ma' xulxin fis-suq tal-Komunità. Minħabba dawn id-differenzi bejn l-aċidu tartariku 'D' u l-prodott investigat, il-konklużjoni hija li l-aċidu tartariku 'D' ma għandux ikun kopert mill-ambitu tal-prodott tal-miżuri.(14) Il-konklużjonijiet ta' hawn fuq kienu bbażati fuq il-karatteristiċi ta' l-aċidu tartariku 'D' u għalhekk ma japplikawx għal xi taħlitiet ta' aċidu tartariku 'D' ma' prodotti oħrajn.(15) Il-partijiet interessati ġew infurmati dwar il-konklużjonijiet ta' hawn fuq.(16) L-industrija tal-Komunità, filwaqt li ma merietx il-konklużjonijiet ta' l-investigazzjoni, esprimiet it-tħassib tagħha li l-eżenzjoni ta' tip wieħed ta' prodott tista' tiffaċilita l-iskansar tal-miżuri.(17) Qed jitqies, iżda, li minħabba d-differenza fil-prezzijiet u l-kwantitajiet involuti, l-iskansar jista' jinqabad malajr permezz tad- data ta' l-istatistika. Barra minn hekk, l-aċidu tartariku 'D' jingħaraf malajr minn tipi oħra permezz ta' test ottiku kif imsemmi hawn fuq.(18) Il-Kummissjoni se tissorvelja d- data ta' l-importazzjoni ta' l-aċidu tartariku 'D' u t-tipi l-oħra li huma soġġetti għal miżuri. Jekk il-kwantitajiet u/jew prezzijiet ta' l-importazzjonijiet ta' aċidu tartariku 'D' f'xi Stat Membru jkunu 'l bogħod mill-bixra normali, il-Kummissjoni se tavża minnufih l-awtoritajiet tad-dwana rilevanti.3. APPLIKAZZJONI RETROATTIVA(19) Bis-saħħa ta' dan ta' hawn fuq, jitqies xieraq li jiġi emendat ir-Regolament oriġinali biex tiġi ċċarata d-definizzjoni tal-prodott u biex jiġi eskluż l-aċidu tartariku 'D' mill-miżuri.(20) Billi din l-investigazzjoni ta’ reviżjoni hija limitata għall-kjarifika ta' l-ambitu tal-prodott u billi ma kienx maħsub li dan it-tip ta’ prodott jiġi kopert bil-miżuri oriġinali, biex ma titħallhiex issir ħsara konsegwenti lill-importaturi tal-prodott, jitqies xieraq li l-konklużjonijiet jibdew japplikaw mid-data tad-dħul fis-seħħ tar-Regolament oriġinali, inklużi kull importazzjoni soġġetta għal dazji proviżorji bejn it-30 ta' Lulju 2005 u t-28 ta' Jannar 2006. Barra minn hekk, b’mod partikolari fid-dawl tad-dħul fis-seħħ relattivament reċenti tar-Regolament oriġinali u tan-numru limitat mistenni ta’ talbiet għal rimborż, ma hemmx raġuni ta’ aktar importanza biex tiġi prevista applikazzjoni retroattiva ta’ din ix-xorta.(21) Konsegwentement, għal prodotti li mhumiex koperti bl-Artikolu 1(1) tar-Regolament (KE) Nru 130/2006 kif emendat b’dan ir-Regolament, id-dazji definittivi anti-dumping imħallsa jew imdaħħlin fil-kontijiet skond l-Artikolu 1(1) tar-Regolament (KE) Nru 130/2006 fil-verżjoni inizjali tiegħu għandhom jiġu rimborżati jew jintbagħtu lura.(22) Ir-rimborż jew ir-remissjoni għandha tiġi rikjesta mill-awtoritajiet doganali nazzjonali skond il-leġiżlazzjoni doganali applikabbli.(23) Din ir-reviżjoni ma taffettwax id-data minn meta jiskadi r-Regolament tal-Kunsill (KE) Nru 130/2006 skond l-Artikolu 11(2) tar-Regolament bażiku.ADOTTAT DAN IR-REGOLAMENT:Artikolu 1L-Artikolu 1(1) tar-Regolament tal-Kunsill (KE) Nru 130/2006 huwa b'dan mibdul b'li ġej:'1. Dazju definittiv ta' anti-dumping huwa impost b'dan fuq importazzjonijiet ta' aċidu tartariku, eskluż l-aċidu tartariku D-(-)- b'rotazzjoni ottika negattiva ta' mill-anqas 12.0 gradi, imkejla f'soluzzjoni ta' ilma skond il-metodu deskritt fil-Farmakopoeia Ewropea, li jaqa' fi ħdan il-kodiċi NM ex 2918 12 00 (kodiċi TARIC 2918 12 00 90), u li joriġinaw fir-Repubblika tal-Poplu taċ-Ċina.Artikolu 2Għall-prodotti mhux koperti bl-Artikolu 1(1) tar-Regolament (KE) Nru 130/2006 kif emendat b'dan ir-Regolament, id-dazji definittivi ta' anti-dumping imħallsa jew imdaħħla fil-kontijiet skond l-Artikolu 1(1) tar-Regolament (KE) Nru130/2006 fil-verżjoni inizjali tiegħu għandhom jitħallsu lura jew jiġu ngassati, skond l-Artikolu 236 tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju[4] Il-ħlas lura jew l-ingassar għandu jintalab mill-awtoritajiet doganali nazzjonali skond il-leġiżlazzjoni doganali applikabbli.Artikolu 3Dan ir-Regolament għandu jidħol fis-seħħ l-għada ta’ meta ssir il-pubblikazzjoni tiegħu fil-Ġurnal Uffiċjali ta’ l-Unjoni Ewropea . Għandu japplika mit-28 ta’ Jannar 2006.Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.Magħmul fi Brussell, […]Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 461/2004 (ĠU L 77, 13.3.2004, p. 12).[2] ĠU L 23, 27.01.2006, p. 1.[3] ĠU C 63, 17.03.2007, p. 2.[4] ĠU L 302, 19.10.1992, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).